Решение на Общия съд (втори състав) от 21 ноември 2019 г. — Bruno/Комисия
(Дело T‑241/18)
„Публична служба — Срочно наети служители — Правила на пенсионно-осигурителната схема — Обезщетение при прекратяване на служебното правоотношение — Плащания към национална или частна пенсионна схема след постъпването на служба — Придобити отпреди това пенсионни права по национална схема — Член 11, параграф 1 и член 12, параграф 2 от приложение VIII към Правилника — Възражение за незаконосъобразност — Равно третиране“
1.      Длъжностни лица — Срочно наети служители — Обезщетение при прекратяване на служебното правоотношение — Условия за предоставяне
(член 12, параграф 1, буква б) и параграф 2 от приложение VIII към Правилника за длъжностните лица)
(вж. т. 37—41)
2.      Длъжностни лица — Срочно наети служители — Обезщетение при прекратяване на служебното правоотношение — Условия за предоставяне — Положение, при което служител е извършвал плащания към национална държавна или частна пенсионноосигурителна схема след постъпването на служба — Положение, при което служител е придобил всичките си пенсионни права по национална схема отпреди това и не е извършвал такива плащания — Несъпоставими положения — Нарушение на принципа за равно третиране — Липса
(член 12, параграф 2 от приложение VIII към Правилника за длъжностните лица)
(вж. т. 57—59, 61 и 66)
Предмет
Искане на основание член 270 ДФЕС за отмяна на решението на служба „Управление и плащане по индивидуални права“ (PMO) от 4 юли 2017 г., с което се отхвърля молбата на жалбоподателя да му бъде изплатено обезщетението при прекратяване на служебното правоотношение, предвидено в член 12, параграф 2 от приложение VIII към Правилника за длъжностните лица на Европейския съюз, и при условията на евентуалност, за отмяна на последващото решение от 18 януари 2018 г., с което се отхвърля подадената от жалбоподателя по административен ред жалба срещу посоченото решение
Диспозитив
1)
Отхвърля жалбата.
2)
Осъжда г‑н Luigi Bruno да заплати съдебните разноски.
3)
Европейският парламент и Съветът на Европейския съюз понасят направените от тях съдебни разноски.